Lieporų II (Brašo) dvaras

Lieporų dvaras () – dvaras, esantis Šiaurės Lietuvoje, Joniškio r., Kriukų sen., Lazdyniškių kaime, greta plento , 20,8 km į šiaurės rytus nuo Joniškio.

 Istorija 
1572 m. Upytės paviete minimas dvaras Lieporų lauke, 1588 m. – 3 brolių Galkontų pasidalytas Lieporų dvaras, taip pat ir kaimas, 1611 m. Justo Drovės Skakų Lieporų dvaras. 1677 m. Lieporų lauke nurodyti 33 bajorai, iš jų 13 Lieparskių pavarde, dar minima Evaldo von Franko Lieporų valda (11 dūmų). 1690 m. Lieporų lauke surašyti 24 bajorai, Barboros Frankienės dvare surašyti 6 dūmai.

1775 m. Upytės pavieto dūmų surašyme paminėtas von Vygantienės (Wygandt) Lieporų (Lepary) dvaras su Bikaičių, Stagarių ir Valančiūnų kaimais (viso 22 dūmai). Lieporų dvaro (viso 24 dūmai) savininkas baronas von Vygantas buvo vienas iš Žeimelio evangelikų liuteronų bažnyčios mecenatų (nuo 1783 m. Lieporų dvaras kaip ir kiti valdyti evangelikų liuteronų savininkų įsipareigojo remti bažnyčią). 1816 m. savininkas - Mauricijus Vygantas. 1845 m. iš Gustavo ir Julijaus Vygantų nupirko Karlas Brašas (Carl von Brasch, 1795–1860, taip pat valdė ir Ukrių dvarą, Šiaulių apskr.), 1885 m. paveldėjo anūkas Eugenijus Teodoras von Brašas (Eugen* Theodor von Brasch, *1862). 1854 m. valda turėjo 1115 dešimtines žemės, kurios 582 skirtos naudotis valstiečiams, gyveno 263 gyventojai. 1881 m. dvarui priklausė tik 346 deš. dirbamos žemės ir 223 miško. 1903 m. buvo gyvenamasis namas ir 10 ūkinių pastatų.

Nupirktą dvarą Ona, Alfonsas ir P. Braimeriai valdė iki pat 1940 m.Misius K., Vietovės. Joniškio kraštas. Kaunas: Žiemgalos leidykla, p., 2011, p. 82–83.

 Architektūra, sodybos struktūra 
Mūrinis barokinių formų ponų namas nugriautas apie 1980 m. Sodyboje išliko svirnas (1846 m.), tvarto griuvėsiai molio sienomis, fachverko konstrukcijų skydais, tarpukariu statytas gyvenamasis namas, parko likučiai.

 Galerija 

 Nuorodos 

 Literatūra 
 Misius K., Vietovės. Joniškio kraštas. Kaunas: Žiemgalos leidykla, p., 2011, p. 82–83.
 Aleksandras Šimoliūnas / Iš Joniškio krašto dvarų istorijos. Kriukų valsčiaus dvarai ir palivarkai // Žemygala. – 2011, Nr. 1 (11) – 2011, Nr. 2 (12), p. 27-33.

Kategorija:Joniškio rajono dvarai